નવગુજરાત સમય, શામળાજી સુપ્રસિદ્ધ યાત્રાધામ શામળાજી બસ સ્ટેન્ડ નજીક મંગળવારે રાત્રીના ૮ વાગ્યાના સુમારે હાર્ડવેરની દુકાનમાં અગમ્ય કારણોસર આગ લાગતા આગના લબકારા અને ધુમાડાના ગોટેગોટા બહાર નીકળતા આજુબાજુના દુકાનદારો સહીત લોકો દોડી આવ્યા હતા મોડાસા ફાયર બ્રિગેડની ટીમને જાણ કરતા તાબડતોડ ઘટનાસ્થળે પહોંચી પાણીનો મારો ચલાવી આગ પર કાબુ મેળવવા પ્રયાસ હાથધરી ભારે જહેમત બાદ આગને કાબુમાં લેવામાં સફળતા મળી હતી હાર્ડવેરની દુકાનમાં રહેલો માલસામાન આગમાં બળીને સ્વાહા થઈ ગયો હતો ફાયર બ્રિગેડની ટીમે આગ પર કાબુ મેળવતા આજુબાજુમાં આવેલી દુકાનોમાં પ્રસરતા અટકતા મોટી દુર્ઘટના ટળી હતી.